CELEX: 62010TN0090
Language: da
Date: 2010-02-19 00:00:00
Title: Sag T-90/10: Sag anlagt den 19. februar 2010 — Ferriere Nord mod Kommissionen

1.5.2010   
            
            
               DA
            
            
               Den Europæiske Unions Tidende
            
            
               C 113/60
            
         Sag anlagt den 19. februar 2010 — Ferriere Nord mod Kommissionen
   (Sag T-90/10)
   2010/C 113/92
   Processprog: italiensk
   
      Parter
   
   
      Sagsøger: Ferriere Nord SpA (Osoppo, Italien) (ved avvocato W. Viscardini og avvocato G. Donà)
   
      Sagsøgt: Europa-Kommissionen
   
      Sagsøgerens påstande
   
   
      
         Principalt:
       Europa-Kommissionens beslutning af 30. september 2009 K(2009) 7492 endelig udg. — som ændret og suppleret ved Europa-Kommissionens beslutning af 8. december 2009 K(2009) 9912 endelig, meddelt den 9. december 2009, hvorved sagsøgeren blev pålagt at betale en bøde på 3 570 000 EUR i henhold til en procedure om anvendelse af EKSF-traktatens artikel 65 (COMP/37.956 — Rundt armeringsbeton, genvedtagelse), annulleres i henhold til artikel 263 i traktaten om Den Europæiske Unions funktionsmåde.
   
      
         Subsidiært:
       Beslutning K(2009) 7492 endelig udg, som ændret og suppleret ved beslutning K(2009) 9912 endelig, annulleres delvist med deraf følgende nedsættelse af bøden.
   
      
         Under alle omstændigheder
       tilpligtes Europa-Kommissionen at betale sagens omkostninger.
   
      Søgsmålsgrunde og væsentligste argumenter
   
   Søgsmålet er rettet mod beslutningen af 30. september 2009, som ændret og suppleret ved beslutningen af 8. december 2009, hvorved Kommissionen har straffet en overtrædelse af EKSF-traktatens artikel 65 i henhold til forordning (EF) 1/2003 (1).
   Søgsmålsgrundene og de væsentligste argumenter svarer til de fremførte i andre søgsmål, der er indgivet til prøvelse af ovennævnte beslutning.
   Sagsøgeren har bl.a. særligt fremsat følgende anbringender:
   
               —
            
            
               Kommissionen havde ikke kompetence til at straffe en overtrædelse af EKSF-traktaten efter dens udløb.
            
         
               —
            
            
               Der er ikke forudgående forelagt en ny »klagepunktsmeddelelse«.
            
         
               —
            
            
               Der er ikke foretaget en ny høring af høringskonsulenten.
            
         
               —
            
            
               Høringskonsulentens endelige rapport ligger senere end beslutningen af 30. september 2009
            
         
               —
            
            
               Beslutningen af 30. september 2009 blev vedtaget uden de heri nævnte bilag.
            
         Subsidiært har sagsøgeren påstået delvis annullation af ovennævnte beslutninger af flere årsager, herunder følgende:
   
               —
            
            
               Der er foretaget en urigtig retlig vurdering af de faktiske omstændigheder (hvad angår varigheden af sagsøgerens deltagelse i kartellet, de fremsatte klagepunkter, grundpris, pristillæg, begrænsning af produktion og/eller af salg).
            
         
               —
            
            
               Bøden er uforholdsmæssig i forhold til kartellets grovhed og varighed.
            
         
               —
            
            
               Der er ikke anerkendt formildende omstændigheder.
            
         
               —
            
            
               Der er foretaget urigtig anvendelse af kriterierne fastsat i »Kommissionens meddelelse af 1996 om bødefritagelse eller bødenedsættelse i kartelsager«.
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT L 1 af 4.1.2003, s. 1)